stanford-oval/wikipedia huggingface dataset:
מלחמות הבננה

מלחמות הבננה (באנגלית: Banana Wars) הוא מושג לציון ההתערבות האלימה של ארצות הברית באמריקה המרכזית ובקריביים בתקופה מ-1898 ועד 1934. ההתערבות של ארצות הברית כללה התקפות צבאיות, כיבוש ופעילויות שיטור. הכינוי "מלחמות הבננה" ניתן בשל העובדה שהיה מדובר באינטרסים כלכליים של ארצות הברית, ובעיקר באינטרסים של United Fruit Company.
"מלחמות הבננה" החלו ב-1898 עם חתימת "הסכם פריז" שסיים את מלחמת ארצות הברית–ספרד והעביר את האזור לתחום ההשפעה של ארצות הברית. התקופה הסתיימה ב-1934 עם פינוי הכוחות של ארצות הברית מהאיטי בהוראת הנשיא פרנקלין דלאנו רוזוולט.
הפעילות הצבאית בוצעה בעיקרה על ידי חיל הנחתים של ארצות הברית, ונעשתה בהאיטי, הונדורס, מקסיקו, ניקרגואה, פנמה וברפובליקה הדומיניקנית.
ראו גם

רפובליקת בננות
לאדו

| --- | --- |

לאדו
 
 מאכלים
 סוג:  mithai, קינוח 
 מוצא:  תת-היבשת ההודית
 אופן הגשה:  קינוח
 מרכיבים עיקריים:  קמח, חלב, סוכר, גהי, שמן
 גבינות
 צורה:  ספירה 
 
ממתקי לאדו ארוזים לחתונה
לאדו
לאדו או לדו (בהינדי: लड्डू) הוא ממתק בצורת כדור שמקורו בתת-היבשת ההודית. מקור שמו בשפת הסנסקריט מהמילה "Lattika". הלאדו עשוי מקמח, גהי או חמאה או שמן וסוכר, עם מרכיבים אחרים המשתנים בהתאם למתכון, כמו אגוזים קצוצים או צימוקים. לרוב משמש הלאדו כקינוח באירועים חגיגיים או דתיים.
מרכיבים

הקמחים שלרוב משמשים להכנת לאדו כוללים קמח חומוס (קמח העשוי מגרגירי חומוס), סולת חיטה וקוקוס טחון. אלה משולבים עם סוכר ותבלינים אחרים, מבושלים בגהי ומעוצבים בצורה כדורית. ישנם מספר מתכוני לאדו שמכילים מרכיבים אשר נחשבים מרפאים על פי הרפואה האיורוודית, כמו למשל צמח הגרגרנית היוונית, דגנים, גומי ערבי וצימוקים. לרוב הלאדו מכיל מילוי של אגוזים שונים, כגון פיסטוקים ושקדים.
מרכיבים > בונדי לאדו

בונדי לאדו או לאדו בונדיאר עשוי מקמח חמצה (קמח חומוס) ומבוסס על קינוח הודי בשם בונדי. לאדו זה מוגש לעיתים קרובות בפסטיבלים, חגים וטקסים כמו למשל טקס הRaksha Bandhan והחג ההינדי, הדיוואלי.
גם לאדו מוטיקור Motichoor מבוסס על בונדי. בקינוח זה, הכדורים זעירים ומבושלים עם גהי או שמן. מקור מתכון זה בצפון הודו, אך הוא פופולרי כעת ברחבי תת-היבשת ההודית.
מרכיבים > בסאן לאדו

בסאן לאדו הוא קינוח הודי פופולרי שעשוי גם הוא מקמח חומוס, סוכר וגהי. הבסאן נצלה בגהי עד לקבלת מראה חום זהוב עם ניחוח אגוזי. לאחר הטיגון מוסיפים לו סוכר. שברי פיסטוקים מעורבים בתערובת זו גם אפשרות לממתק זה. לאחר מכן עושים מהתערובת כדורים מתוקים. לקינוח זה יש חיי מדף ארוכים וגם הוא לרוב מוגש בפסטיבלים, אירועים משפחתיים ואירועים דתיים בהודו.
מרכיבים > לאדו קוקוס

ישנם הרבה מתכונים שונים להכנת לאדו קוקוס. הגרסה המוקדמת ביותר של ממתק זה נקראת Narayl Nakru ומקורה בתקופת האימפריה הקולית, כאשר לאדו זה שימש כממתק שנארז עבור מטיילים ולוחמים כסמל של מזל עבור המסעות שלהם.
מרכיבים > פדה

פדה (כדורי-קרם) הוא קינוח פופולרי בתת-היבשת ההודית, המבוסס על מוצר חלבי בשם קואה (לרוב מכינים אותו על ידי אידוי של מוצקי חלב). בהודו, בעיקר בקרב ההינדים, הוא מוגש לעיתים קרובות כמנחה לאלים.
מרכיבים > לאדו סולת

לאדו זה מבוסס על סולת, סוכר וגהי. וריאציה על המתכון כוללת גם קואה כמרכיב נוסף.
מרכיבים > לאדו עם גומי אכיל

בהודו, ממתקים אלו ניתנים באופן מסורתי לאמהות מניקות מאחר שהם מסייעים בייצור של חלב. המרכיב העיקרי בממתק זה הוא תרכובת גומי ערבי אשר נאספת מעץ גומי. מרכיבים אחרים של ממתק זה כוללים קוקוס, שקדים, קשיו, תמרים ותבלינים כגון אגוז מוסקט, הל, זרעי פרג, גהי, סוכר.
מתכון חלופי יהיה מתכון בו חלק מהגומי יוחלף על ידי גרגרי קמחים שונים העשויים מקטניות כגון חומוס וחיטה.
מרכיבים > לאדו שיבולת-שועל

לאדו שיבולת-שועל הוא וריאציה על ממתק הלאדו המסורתי לאדו זה מוכן עם זרעי שומשום לבן קלוי, שיבולת-שועל, אגוזים, גהי, אבקת הל ירוק ועוד. יש במתכון זה שימוש במרכיבים נוספים מהמטבח ההודי.
סוגים אחרים

ניתן להכין לאדו ממגוון של דגנים, קטניות או זרעים. כמה סוגים נפוצים כוללים לאדו המבוסס על חיטה קלויה, זרעי ירבוז זרעי גרגרנית יוונית ובוטנים.
שיא עולמי

משקלו של הלאדו הגדול בעולם הוא כ-29.5 ק"ג. שיא זה הושג על ידי PVVS Mallikharjuna Rao בעיר טפסואראם, במדינת אנדרה פרדש, שבהודו, ב-6 בספטמבר 2016. לאדו זה הוכן על פי מתכון מסורתי ומרכיביו כללו גהי, שמן מזוקק, אגוזי קשיו, סוכר, שקדים, הל ומים.
שימושים

לרוב מעדיפים להגיש לאדו בפסטיבלים או אירועים משפחתיים כגון חתונות בהודו ולידות, או לחלק אותו בטקסים דתיים של מנחות מזון במקדשים הינדואים. לאדו מפורסם במיוחד מוגש במקדש וונקאטסוארה במדינת אנדרה פראדש, ויש לו אפילו שם משלו, טירופאטי לאדו. בכמה קהילות מוסלמיות, לאדו גם נחשב קינוח מסורתי המוגש בחג העיד אל-פיטר.
במטבח המהרשטרי, שמקורו במדינה מהאראשטרה השוכנת על חוף הים הערבי שבאוקיינוס ההודי ישנם מתכונים מסורתיים עבור לאדו הכתובים כהוראות נסיעה.
אזכורים תרבותיים

בפרק בסדרה רחוב סומסום בשם "כביש ראקהי", מציגים את הלאדו כקינוח הודי נפוץ. בפרק נראה אלמו במהלך ההכנה של הלאדו ואת הלאדו כמאכל הודי מסורתי  במסגרת חגיגות הפסטיבל ההודי של ראקהי.
לאדו במשקל של 6,300 ק"ג נעשה עבור פסטיבל גנש במדינת אנדרה פראדש בהודו בספטמבר 2012. לאדו זה טוען לכתר של אחד מהגדולים ביותר שנעשו אי פעם.
בסרט הקומי-דרמטי בשם English Vinglish הגיבורה, אותה משחקת השחקנית והמפיקה המפורסמת סרידבי, היא עקרת בית שעושה ומוכרת לאדו למחייתה.
ראו גם

המטבח ההודי
גהי
הערות שוליים

↑  "Sweet shops make hay in Diwali shine". The New Indian Express. 2013-10-31. נבדק ב-2019-01-17.
↑  Sangeetha Devi Dundoo (2013-10-31). "As good as home". The Hindu. נבדק ב-2019-01-17.
↑  Krondl, Michael (2011). Sweet invention a history of dessert (1st ed.). Chicago, Ill.: Chicago Review Press. p. 17. ISBN 9781569769522.
↑  Collingham, Lizzie (2007). Curry : a tale of cooks and conquerors. Oxford: Oxford University Press. p. 105. ISBN 978-0195320015.
↑  Madhulika Dash (16 באוקטובר 2004). "Food Story: The journey of ladoo from a medicine to the much-loved Indian sweet". The New Indian Express. {{cite web}}:  (עזרה)
↑  Kumar, K.R. "Packaging Aspects of Milk & Milk Based Products". Plastics in Food Packaging (PDF). Mysore, India: Central Food Technological Research Institute. p. 198.
↑  Sanjeev Kapoor. Mithai. Popular. ISBN 9788179917121.
↑  Kachru, Braj B.; Bhatia, Vijay (2006). The handbook of world Englishes (2. print. ed.). Malden, Mass.: Blackwell. pp. 395–396. ISBN 9781405111850.
↑  Kajale, Neha, et al. "Effect of traditional food supplements on nutritional status of lactating mothers and growth of their infants." Nutrition 30.11 (2014): 1360-1365.
↑  Singh, Mayank (2012). "Traditional Herbal Care of Human Health in Jaunpur (U.P.)" (PDF). Indian J. L. Sci. 1 (2): 61–65. אורכב מ-המקור (PDF) ב-2017-08-09. נבדק ב-13 באפריל 2016. {{cite journal}}:  (עזרה)
↑  "Dinkache ladoo, Gund ladoo, Gond Ladoo, Gond Ka Laddu.....Easy Recipes on CuisineCuisine.com". www.cuisinecuisine.com. נבדק ב-11 באפריל 2016. {{cite web}}:  (עזרה)
↑  Naidu, Bhargavi G., Kirti J. Shirke, and Anuradha Shekhar. "Research Paper Open Access." (2012).
↑  Lizzie Collingham. Curry: A Tale of Cooks and Conquerors. Vintage. ISBN 978-0-0994-37864.
↑  LF Team. "Oatmeal Laddu". Livingfoodz.com. אורכב מ-המקור ב-2019-05-02. נבדק ב-2019-05-02.
↑  Shwetha Y., 2014. Therapeutic Effect of Garden Cress Seeds on Diabetics and Hypertensive Subjects (Doctoral dissertation, University of Agricultural Sciences GKVK, Bangalore).
↑  Pathak, Sarita Srivastava, Sema Grover, P., 2000. Development of food products based on millets, legumes and fenugreek seeds and their suitability in the diabetic diet. International journal of food sciences and nutrition, 51(5), pp. 409-414.
↑  http://www.guinnessworldrecords.com/world-records/largest-laddu-(individual)
↑  Rakhi Road, Muppet Wiki (באנגלית)
↑  "6,300 kg Tapeswaram laddu creates record". The New Indian Express. Express Network Private Limited. נבדק ב-27 בספטמבר 2012. {{cite web}}:  (עזרה)
↑  Bhandari, Aparita (4 באוקטובר 2012). "Bollywood veteran Sridevi returns in English Vinglish". The Toronto Star (בCanadian English). ISSN 0319-0781. נבדק ב-13 באוקטובר 2017. {{cite news}}:  (עזרה)
לאדו
בונדי לאדו
בסאן לאדו מקושט עם חתיכות נייר כסף ושבבי שקדים
לאדו קוקוס
הלאדו האישי הגדול ביותר, משקלו כ-29.5 ק"ג
מבשרך לא תתעלם

| --- | --- |
 מקרא:  ישעיהו, נ"ח, ז'
 תלמוד בבלי:  מסכת יבמות, דף ס"ב, עמוד ב'
 תלמוד ירושלמי:  מסכת כתובות,  פרק י"א, הלכה ג'
 משנה תורה:  ספר קדושה, הלכות איסורי ביאה, פרק ב', הלכה י"ד
 
מִבְּשָׂרְךָ לֹא תִתְעַלָּם הוא ציווי מקראי לפיו אדם צריך לסייע לקרוביו, לכל אדם, או לעצמו. הוא משמש גם כניב בשפה העברית המבטא צורך לסייע לקרובים או לבני אותו עם.
מקור הציווי ומשמעותו

המקור לציווי הוא בספר ישעיהו, בו אומר הנביא: "”הֲלוֹא פָרֹס לָרָעֵב לַחְמֶךָ וַעֲנִיִּים מְרוּדִים תָּבִיא בָיִת כִּי תִרְאֶה עָרֹם וְכִסִּיתוֹ וּמִבְּשָׂרְךָ לֹא תִתְעַלָּם” (ספר ישעיהו, פרק נ"ח, פסוק ז').
מקור הציווי ומשמעותו > דעת הסוברים שהציווי נאמר על כל אדם

לפי בר קפרא שדעתו מובאת במדרש רבה על ספר ויקרא, "וּמִבְּשָׂרְךָ לֹא תִתְעַלָּם" מדבר על עני - ”הוי רואה בשרו (של העני) כבשרך, כי אין לך אדם שאינו בא לידי מידה זו (עוני). אם לא הוא - בנו, אם לא - בנו, בן בנו...”. כלומר, מומלץ לתת לעני, מכיוון שבעתיד ייתקל הנותן (או מי מבני משפחתו) בעצמו בקשיים כלכליים, ומי שיש בידם אמצעים יסייעו לו. לפי דעה זו, האמפתיה והסימפתיה כלפי העני נובעים מחששו של כל בן אנוש שהעוני ייפול בגורלו.
רבי יוסף קרא ורבי יוסף כספי, פרשנים מאוחרים יותר, מסבירים את דעה זו: הם טוענים ש"מבשרך על תתעלם" הוא פירוש על חלקו הראשון של הפסוק, "כי תראה ערום וכסיתו" - אם תראה ערום תכסנו בבגד, ולא תעלים עיניך מאחיך האביון כשתראנו ערום, כי בשרך הוא, ו"מבשרך אל תתעלם". לפי דעה זו "בשרך" הכוונה לכל אדם, כי מין האדם הוא בשר, אז כל בני האדם קרויים "בשר".
על דרך הדרוש ביאר רבי שלמה אפרים מלונטשיץ בפירושו כלי יקר על ספר שמות, ש"ומבשרך" פירושו, שאסור לאדם להתעלם מלתת צדקה לעני אפילו אם על ידי זה יחסר מבשרו ויעני בעצמו.
מקור הציווי ומשמעותו > דעת הסוברים שהציווי נאמר על עצמו

יש המפרשים את הציווי "וּמִבְּשָׂרְךָ לֹא תִתְעַלָּם" כאוסר על האדם להתעלם מצרכיו הרוחניים או הגשמיים. בספר תנא דבי אליהו נאמר, שהציווי נאמר על אחריותו של האדם על מעשיו:
אמר לו הקדוש ברוך הוא לזה האדם: בני, כל הימים שנתתיך על פני האדמה עשה מעשים טובים ותלמוד תורה, והרחק עצמך מן העבירה ומן דבר מכוער. לכך נאמר "ומבשרך לא תתעלם".
במדרש שמואל מובא, שהציווי נאמר על אחריותו של האדם על צרכיו הגשמיים - ”אם יש ספוק (=מספיק כסף) בידך לכסות את עצמך תחלה אז אנכי מצווך לכסות גם את העני. ואם לא, לא תכסה את אחרים ותשאר אתה ערום, אלא מבשרך לא תתעלם כי בשרך קודם לבשר אחרים כי צריך לאדם שלא יפזר כל ממונו ויטיל עצמו על הצבור”.
מקור הציווי ומשמעותו > דעת הסוברים שהציווי נאמר על תלמיד חכם

פירוש נוסף הובא בספר תנא דבי אליהו, לפיו הציווי "וּמִבְּשָׂרְךָ לֹא תִתְעַלָּם" הוא ציווי על ”מי שיש לו תלמיד חכם בשכונתו ויודע בו שהוא קורא לשם שמים והוא שונה לשם שמים”, שיפרנס ויכלכל את התלמיד חכם, ועל ידי כך - ”נמצא שהוא מקיים ומחייה לאותו תלמיד חכם ואת אשתו ובניו ואת כל אשר לו ואת כל הקרובים עמו במשפחה”.
מקור הציווי ומשמעותו > דעת הסוברים שהציווי נאמר על קרובים

פרשנים מאוחרים יותר, כדוגמת רש"י והאבן עזרא, טוענים ש"מבשרך לא תתעלם" הוא ציווי לא להתעלם מצרתו של קרוב משפחה, כמו הפסוקים ”כי אחינו בשרנו הוא”, וכן ”איש איש אל כל שאר בשרו”, המדברים על אח או קרוב.
מקור הציווי ומשמעותו > דרך האמצע

רבי דוד בן יוסף קמחי, המכונה הרד"ק, בוחר בדרך האמצע, וטוען שמבחינה עקרונית הפסוק נאמר על כל עם ישראל, אבל על התעלמות מצרתו של קרוב יש יותר חיוב. לכן בקרוב שהוא עני, לא יעלים עיניו ממנו עד שיצטרך לשאול מחייתו, אלא חייב להלוות לו ולפתוח לפניו דרכים שירוויח בהם.
בהלכה > נושא את בת אחותו

בברייתא נאמר: ”האוהב את שכיניו, והמקרב את קרוביו, והנושא את בת אחותו - עליו הכתוב אומר "אז תקרא וה' יענה"”. רש"י מסביר, שהפסוק "אז תקרא וה' יענה" (ישעיהו, נ"ח, ט') נסוב על הפסוקים שלפניו, בהם נאמר "ומבשרך לא תתעלם", וכוונת הפסוק היא שעל ידי שלא יתעלם מבשרו - אלהים יענה לקריאתו. עוד פירש רש"י, שהטעם ששבחו חכמים את נישואי בת אחות יותר מנישואי בת אחיו הוא ש”געגועי אדם רבים על אחותו, יותר מן אחיו, ומתוך כך (שנושא את בת אחותו) נמצא מחבב את אשתו”. בתוספות נאמר טעם אחר בשם רבינו תם: ”לפי שהיא בת מזלו, כדאמרינן רוב בנים דומין לאחי האם”. פירוש נוסף בשם רשב"ם המובא בתוספות אומר, שאין הבדל מהותי בין אח לאחות, אך כיוון שהאחות משכנעת את אחיה לשאת את ביתה, בחרה הברייתא לדבר על אחותו.
הרמב"ם פסק שדין זה חל גם על בת אחיו וגם על בת אחותו. המגיד משנה כותב בהסבר דין זה, שאהבת הקרובים היא טבעית, ”ואהבת האיש לאשתו באה מחמת מעשה שניהם שהוא מקרה להם, ובהתחבר שתיהן אז יהיה האוהל נכון ויהיה שלום בבית, וידוע שאין לך קרובה שיכול אדם לישא יותר מבת האחות ובת האח, על כן אמרו חכמים שעליהם אמר המקרא "ומבשרך לא תתעלם"”. כך גם פסק הרמ"א.
בהלכה > צדקה

רבי יצחק בן משה מווינה פסק בספרו אור זרוע (הלכות צדקה), לתת קודם כול לקרובי משפחתו, עד מחצית מכספי הצדקה. דין זה נסמך על הפסוק "ומבשרך אל תתעלם".
בהלכה > היתר לטעון דין לקרובו

במשנה במסכת אבות "”יהודה בן טבאי אומר, אל תעש עצמך כעורכי הדיינין”". כלומר, לא ללמד את אחד מבעלי הדין להגיד טענה שתועיל לו, "אמור כך וכך", אפילו אם יודע שהוא צודק. רב נחמן טען שלמרות דין זה, לקרובו מותר לו ללמד מה להגיד משום "ומבשרך אל תתעלם". כך גם נפסק בשלטי גיבורים.
בהלכה > הציווי לזון את הבנות

בברייתא במסכת כתובות נאמר, שהמצווה על האדם לזון את בנותיו היא משום "ומבשרך לא תתעלם".
רבי יחיאל מיכל הלוי אפשטיין, בעל ערוך השולחן, מביא בשם תנא דבי אליהו (פרק עשרים ושבעה) את סדר הקדימות בדין זה: "בתחילה יפרנס את אביו ואמו, ואם הותיר - יפרנס את אחיו ואחיותיו, ואם הותיר - יפרנס את בני משפחתו, ואם הותיר - יפרנס את בני שכונתו, ואם הותיר - יפרנס את בני מבוי שלו, ואם הותיר - יפרנס את שאר בני ישראל".
בחסידות

הבעל שם טוב הסביר שכוונת הפסוק "ומבשרך לא תתעלם", היא שאסור לאדם להתעלם מגופו, אלא עליו להעלות גם את הגוף לעבודת ה'. לדבריו, "עבודה בגשמיות", כוללת גם עבודת ה' בתחום החולין - כגון בעת משא ומתן. חלק מהתורות המובאת בעניין בשמו מציגות את ה"עבודה בגשמיות" בדיעבד וחלקן כלכתחילה. עבודת ה' בגשמיות משתלבת עם העיקרון של "מלוא כל הארץ כבודו", שביקש הבעל שם טוב להנחיל לתלמידיו. תחת הסיגופים הנחה הבעל שם טוב להרבות בטבילה במקווה. את הטבילה ראה הבעל שם טוב לא כהכשרה לדבר מצווה, אלא כעניין מהותי ודרך לדבוק באל.
שימוש כביטוי בעברית המודרנית

"מבשרך לא תתעלם" משמש גם כביטוי בשפה העברית, המבטא צורך לסייע לקרובים או לבני אותו עם.
הערות שוליים

1 2  ויקרא רבה, פרשה ל"ד, פסקה י"ד
↑  תנ"ך, באתר מפעל מקראות גדולות הכתר
↑  כלי יקר על ספר שמות, פרק ל"ה, פסוק ה'
↑  תלמוד ירושלמי, מסכת כתובות,  פרק י"א, הלכה ג'
↑  בראשית רבה, פרשה י"ז, פסקה ג'; ויקרא רבה, פרשה ל"ד, פסקה י"ד, הובא גם בתנא דבי אליהו פרק כ"ז
↑  תלמוד ירושלמי, מסכת כתובות,  פרק י"א, הלכה ג'. מופיע באופן דומה בבראשית רבה, פרשה י"ז, פסקה ג', בויקרא רבה, פרשה ל"ד, פסקה י"ד, בילקוט שמעוני על ספר ישעיהו רמז תצ"ב, ובילקוט שמעוני על ספר בראשית, פרק ב', פסוק י"ח
↑  תורת חיים על תלמוד בבלי, מסכת עבודה זרה, דף ה', עמוד א'
1 2  אליהו רבה, פרק כ"ז
↑  על משנה, מסכת אבות, פרק ג', משנה ז'
↑  ספר בראשית, פרק ל"ז, פסוק כ"ז
↑  ספר ויקרא, פרק י"ח, פסוק ו'
↑  תלמוד בבלי, מסכת יבמות, דף ס"ב, עמוד ב'; תלמוד בבלי, מסכת סנהדרין, דף ע"ו, עמוד ב'
↑  תלמוד בבלי, מסכת יבמות, דף ס"ב, עמוד ב', תוספות ד"ה והנושא
↑  משנה תורה לרמב"ם, ספר קדושה, הלכות איסורי ביאה, פרק ב', הלכה י"ד
↑  שולחן ערוך, אבן העזר, סימן ב', סעיף ו'
↑  משנה, מסכת אבות, פרק א', משנה ח'
↑  תלמוד בבלי, מסכת סוטה, דף מ"ז, עמוד ב'. על פי פירוש התוספות יום טוב על המשנה.
↑  על תלמוד בבלי, מסכת כתובות, דף מ"ה, עמוד א' מדפי הרי"ף
↑  תלמוד בבלי, מסכת כתובות, דף נ"ב, עמוד ב'
↑  ערוך השולחן על יורה דעה, סימן רנ"א סעיף א'
↑  רבי מנחם נחום מצ'רנוביל, מאור עיניים, פרשת פנחס
↑  ישראל חיים טביוב, אוצר המשלים והפתגמים, באתר פרויקט בן יהודה
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
מייקל ביל

מייקל ביל (באנגלית: Michael Beale; נולד ב-4 בספטמבר 1980) הוא מאמן כדורגל אנגלי.
לי קאנג-אין

זהו שם קוריאני; שם המשפחה הוא .
לי קאנג-אין (בקוריאנית: 이강인, בהנג'ה: 康仁; נולד ב-19 בפברואר 2001 באינצ'ון שבקוריאה הדרומית) הוא כדורגלן דרום קוריאני המשחק בעמדת הקשר ההתקפי בקבוצת פריז סן-ז’רמן מהליגה הצרפתית ובנבחרת קוריאה הדרומית.
קריירת מועדונים > ולנסיה

ביולי 2011 הגיע לי אל מחלקת הנוער של ולנסיה מהלה ליגה. ב-15 בדצמבר 2017 נקרא לראשונה לסגל ולנסיה ב', קבוצת המילואים של המועדון, ששיחקה בליגה הספרדית השלישית, וב-21 בדצמבר ערך את הופעת הבכורה שלו בקבוצת המילואים.
ב-30 באוקטובר 2018 ערך את הופעת הבכורה שלו בקבוצה הראשונה של המועדון, כששיחק 83 דקות בניצחון 1–2 על אברו במסגרת גביע המלך הספרדי, והפך לשחקן הדרום קוריאני הצעיר ביותר שעורך הופעת בכורה מקצוענית ביבשת אירופה.
ב-12 בינואר 2019 הוא ערך את הופעת הבכורה שלו בלה ליגה, כשהחליף את דניס צ'רישב בדקה ה-86 בתיקו 1-1 נגד ריאל ואיאדוליד במסגרת המחזור ה-19 בליגה לעונת 2018/2019. ב-30 בינואר הצטרף באופן רשמי לקבוצה הראשונה של המועדון, וקיבל את חולצה מספר 16. בעונתו הראשונה בקבוצה ערך שלוש הופעות ליגה, והוסיף שתי הופעות במסגרת הליגה האירופית לעונת 2018/2019.
ב-17 בספטמבר 2019 ערך לי את הופעת הבכורה שלו בליגת האלופות, כשהחליף את רודריגו מורנו בניצחון 0–1 על צ'לסי במסגרת שלב הבתים לעונת 2019/2020, והפך לכדורגלן הדרום קוריאני הצעיר ביותר שעורך הופעת בכורה במפעל, בגיל 18 שנים וששה חודשים. ב-25 בספטמבר הוא הבקיע את שער הבכורה שלו בלה ליגה, בתיקו 3-3 נגד חטאפה במסגרת המחזור השישי בליגה לעונת 2019/2020, והפך לשחקן הלא ספרדי הצעיר ביותר שמבקיע שער עבור ולנסיה, בגיל 18 שנים ו-219 ימים, כשהוא שובר את שיאו של מוחמד סיסוקו. שיאו זה נשבר עונה לאחר מכן על-ידי יונוס מוסא. בעונתו השנייה בקבוצה ערך 17 הופעות ליגה, בהן הבקיע שני שערים, והוסיף חמש הופעות בליגת האלופות.
בעונתו השלישית בקבוצה סירב מספר פעמים להאריך את חוזהו במועדון, אך בכל זאת ערך 24 הופעות ליגה בעונת 2020/2021.
ב-29 באוגוסט 2021 הגיעו לי והמועדון להסכמה הדדית על התרת חוזהו במועדון.
קריירת מועדונים > מיורקה

ב-30 באוגוסט 2021 חתם על חוזה לארבע עונות במיורקה מהלה ליגה בהעברה חופשית. ב-11 בספטמבר הוא ערך את הופעת הבכורה שלו במועדון, בהפסד 0–2 לאתלטיק בילבאו במסגרת המחזור הרביעי בליגה לעונת 2021/2022. ב-22 בספטמבר הבקיע את שער הבכורה שלו במועדון, בהפסד 1–6 לריאל מדריד במסגרת המחזור השישי בליגה.
קריירת מועדונים > פריז סן-ז'רמן

ב-8 ביולי 2023 חתם לחמש שנים בפריז סן-ז'רמן תמורת 20 מיליון אירו.
קריירה בינלאומית

לי היה חלק מסגל נבחרת קוריאה הדרומית עד גיל 20 בטורניר גביע העולם עד גיל 20 בשנת 2019, ושיחק בכל משחקי שלב הבתים והנוקאאוט, כשהוא מוביל את נבחרתו לגמר היסטורי, בו הפסידה, עם שני שערים וארבעה בישולים בשבעה משחקים. הוא נבחר לשחקן המצטיין של הטורניר.
ב-5 בספטמבר 2019 הוא ערך את הופעת הבכורה שלו בנבחרת קוריאה הדרומית הבוגרת, בתיקו 2–2 נגד נבחרת גאורגיה במשחק ידידות.
הוא היה חלק מהנבחרת האולימפית של קוריאה הדרומית לטורניר הכדורגל באולימפיאדת טוקיו 2020.
נכלל בסגל נבחרת קוריאה הדרומית לטורניר מונדיאל 2022.
נכלל בסגל נבחרת קוריאה הדרומית לטורניר גביע אסיה 2023.
תארים

גביע המלך הספרדי (1): 2018/2019
פריז סן-ז'רמן
אליפות צרפת (1): 2023/2024
הסופר קאפ הצרפתי: 2023
הערות שוליים

↑  'Valencia, Spain' debut ... 83 Cup of King Cup, באתר Teller Report,‏ 31 באוקטובר 2018 (בספרדית)
↑  Comunicado oficial I Kang In, באתר הרשמי של ולנסיה, 30 בינואר 2019 (בספרדית)
↑  Lee Kang-in of Valencia Makes Youngest Champions League Debut by Korean, באתר The Chosun Ilbo,‏ 19 בספטמבר 2019 (באנגלית)
↑  Lee Kang-in scores his first La Liga goal, באתר The Korea JoongAng Daily,‏ 26 בספטמבר 2019 (באנגלית)
↑  Yunus Musah, la última perla de la cantera che, באתר אס, 14 בספטמבר 2020 (בספרדית)
↑  La venta de Kang-in Lee en enero, en la mesa de Peter Lim, באתר אס, 14 בנובמבר 2020 (בספרדית)
↑  OFFICIAL STATEMENT Kang In Lee, באתר הרשמי של ולנסיה, 29 באוגוסט 2021 (באנגלית)
↑  Kang In Lee Joins RCD Mallorca on a free transfer, באתר הרשמי של מיורקה, 30 באוגוסט 2021 (באנגלית)
↑  ממשיכה להתחזק: קאנג אין לי חתם רשמית בפ.ס.ז', באתר ONE‏, 8 ביולי 2023
↑  [엠스플 축구 지도자들 이강인 ‘골든볼’ 수상 대단하지만 걱정도 되는 게 사실], באתר Naver Sports,‏ 17 ביוני 2019 (בקוריאנית)
↑  Lee, Lunin headline award winners at Poland 2019, באתר הרשמי של פיפ"א, 15 ביוני 2019 (באנגלית)
↑  선수 명단, באתר הרשמי של התאחדות הכדורגל הדרום קוריאנית, 12 בנובמבר 2022 (בקוריאנית)
↑  2023 AFC 아시안컵에 참가하는 🇰🇷축구국가대표팀의 명단을 공개합니다!, בחשבון הטוויטר הרשמי של התאחדות הכדורגל הדרום קוריאנית, 28 בדצמבר 2023 (בקוריאנית)
| נבחרת קוריאה הדרומית – מונדיאל 2022 |
| --- | --- | --- |
|  1 סאונג-גיו •  2 ג'ונג-גיו •  3 ג'ין-סו •  4 מין-ג'יי •  5 וו-יונג •  6 אין-באום •  7 יונג-מין •  8 סאונג-הו •  9 גיו-סונג •  10 ג'אי-סונג •   11 הי-צ'אן •  12 בום-קון • 13 ג'ון-הו •  14 צ'ול • 15 מון-וואן • 16 אוי-ג'ו • 17 סאנג-הו • 18 קאנג-אין • 19 יאנג-וון • 20 קיונג-וון • 21 היוון-וו • 22 צ'אנג-הון • 23 טאי-וואן • 24 יו-מין • 25 וו-יאונג • 26 מין-קיו • מאמן: בנטו |  1 סאונג-גיו •  2 ג'ונג-גיו •  3 ג'ין-סו •  4 מין-ג'יי •  5 וו-יונג •  6 אין-באום •  7 יונג-מין •  8 סאונג-הו •  9 גיו-סונג •  10 ג'אי-סונג •   11 הי-צ'אן •  12 בום-קון • 13 ג'ון-הו •  14 צ'ול • 15 מון-וואן • 16 אוי-ג'ו • 17 סאנג-הו • 18 קאנג-אין • 19 יאנג-וון • 20 קיונג-וון • 21 היוון-וו • 22 צ'אנג-הון • 23 טאי-וואן • 24 יו-מין • 25 וו-יאונג • 26 מין-קיו • מאמן: בנטו | קוריאה הדרומית |
| נבחרת קוריאה הדרומית – גביע אסיה בכדורגל 2023 |
| --- | --- | --- |
|  1 סאונג-גיו •  2 קי-ג'ה •  3 ג'ין-סו •  4 מין-ג'יי •  5 יונג-וו •  6 אין-באום •  7 יונג-מין •  8 היון-סאוק •  9 גיו-סונג •  10 ג'אי-סונג •   11 הי-צ'אן •  12 בום-קון • 13 סון-מין •  14 סאון-מין • 15 סונג-היון • 16 ג'ין-סאופ • 17 וו-יאונג • 18 קאנג-אין • 19 יאנג-וון • 20 היון-גיו • 21 היון-וו • 22 יונג-וו • 23 טאי-וואן • 24 ג'ו-סונג • 25 ג'י-סו • 26 היון-ג'ון • מאמן: קלינסמן |  1 סאונג-גיו •  2 קי-ג'ה •  3 ג'ין-סו •  4 מין-ג'יי •  5 יונג-וו •  6 אין-באום •  7 יונג-מין •  8 היון-סאוק •  9 גיו-סונג •  10 ג'אי-סונג •   11 הי-צ'אן •  12 בום-קון • 13 סון-מין •  14 סאון-מין • 15 סונג-היון • 16 ג'ין-סאופ • 17 וו-יאונג • 18 קאנג-אין • 19 יאנג-וון • 20 היון-גיו • 21 היון-וו • 22 יונג-וו • 23 טאי-וואן • 24 ג'ו-סונג • 25 ג'י-סו • 26 היון-ג'ון • מאמן: קלינסמן | קוריאה הדרומית |
מונה אלטחאווי

מונה אלטחאווי בהרצאתה בפורום הדמוקרטי האישי ( Personal Democracy Forum) בארצות הברית 2011
מונה אלטחאווי (בערבית - منى الطحاوي; נולדה ב-1 באוגוסט 1967) היא עיתונאית מצריה עצמאית העובדת בארצות הברית.
ביוגרפיה

אלטחאווי נולדה בפורט סעיד שבמצרים בשנת 1967. היא סיימה לימודי תואר שני בעיתונאות באוניברסיטה האמריקאית בקהיר. מתחילת שנות התשעים עבדה כעיתונאית עבור סוכנות רויטרס בקהיר ובירושלים. אלטחאווי הייתה העיתונאית הערבית הראשונה שעבדה עבור סוכנות מערבית בישראל. כן כתבה עבור "הגרדיאן" ו-U.S. News & World Report.
בשנת 2000 עברה לארצות הברית. בין שנת 2002 ל-2004 ערכה את הגרסה הערבית של אתר האינטרנט הבינלאומי "Women's eNews", העוסק בזכויות נשים. בין שנת 2004 ל-2006 כתבה עבור העיתון "א-שרק אל-אווסט" היוצא לאור בלונדון ונמצא בבעלות סעודית, עד שעבודתה הופסקה, לטענתה, בשל כך שהייתה ביקורתית מדי כלפי המשטר במצרים.
לאחר סיום עבודתה ב"א-שרק אל-אווסט", המשיכה אלטחאווי בעבודה כעיתונאית עצמאית, ועתה היא כותבת עבור עיתונים שונים ברחבי העולם, כמו גם ברשת האינטרנט, בדרך כלל בנושאים הקשורים במצרים ובעולם הערבי, לרבות נושאי זכויות אדם ונושאי זכויות נשים. כתבות מפרי עטה התפרסמו בעיתונים כ"וושינגטון פוסט", "הניו יורק טיימס", "הרלד טריביון", "כריסצ'ן סיינס מוניטור" ו"מיאמי הרלד". היא בעלת טור בעיתונים "טורונטו סטאר", "ג'רוסלם רפורט" וה"פוליטיקן" הדני.
אלטחאווי מרבה להתראיין בתחנות רדיו וטלוויזיה בארצות הברית, והיא גם נואמת בציבור, באוניברסיטאות ובפנלים העוסקים בנושאי מצרים, המזרח התיכון, פמיניזם והרפורמה בעולם הערבי.
אלטחאווי זכתה במספר פרסים על עבודתה העיתונאית, ובהם פרס אנה לינד על כתיבה עיתונאית בין תרבותית במזרח התיכון בו זכתה בשנת 2010, פרס סמיר קסיר לחופש העיתונות המוענק על ידי האיחוד האירופי בו זכתה בשנת 2009 ופרס אליאב-סרטאווי, המוענק לעיתונאי התורם בעבודתו להבנה טובה יותר בין העמים במזרח התיכון בו זכתה בשנת 2009.
בספרה "מטפחות והמנונים" שיצא לאור בשנת 2015, חושפת אלטחאווי כיצד הותקפה בידי המפגינים בכיכר א-תחריר במהלך המהומות בקהיר.
בפברואר 2018 אישה מוסלמית מפקיסטן כתבה פוסט בפייסבוק בו טענה שעברה הטרדה מינית בזמן החג' במכה. בעקבות הפוסט שיתפו נשים נוספות אירועים דומים שחוו, בצירוף ההאשטאג MosqueMeToo#, בהן אלטחאווי שסיפרה על הטרדות מיניות שהתרחשו בזמן החג' כאשר הייתה בת 15 והתגוררה עם משפחתה במכה.
בשנת 2020 החלה אלטחאווי לפרסם מאמרים אישיים ופרשנות פוליטית באתר אינטרנט אישי בשם Feminist Giant.
ספריה

Foulards et hymens (Documents) (French Edition) Amazon.com Jun 11, 2015.
הערות שוליים

↑  http://www.nytimes.com/2006/06/19/opinion/19iht-edelta.2004685.html
↑  הודעה לעיתונות על זכייתה של אלטחאווי בפרס אנה לינד
↑  הודעת האיחוד האירופי על זכייתה של אלטחאווי בפרס סמיר קסיר
↑  הודעה לעיתונות על זכייתה של אלטחאווי בפרס אליאב-סרטאווי לשנת 2009
↑  הספר יצא לאור בהוצאת AMAZON
| --- | --- |
בקרת זהויות :  NLI: 987007325784905171  PLWABN: 9810530665205606  BIBSYS: 15031005  BnF: cb169826230 (data)  CiNii: DA18372355  GND: 1070944122  ISNI: 0000 0004 0810 8200  LCCN: no2013055869  NTA: 394101308  RERO: 02-A025944158  SUDOC: 18790569X  VIAF: 300512005   WorldCat (עם VIAF): 300512005